b'\n_START_ARTICLE_\nKanistras\n_START_PARAGRAPH_\nKanistras (angl. jerrycan, vok. Kanister, rus. k\xd0\xb0\xd0\xbd\xd0\xb8\xd1\x81\xd1\x82\xd1\x80\xd0\xb0) \xe2\x80\x93 sta\xc4\x8diakampio gretasienio formos hermeti\xc5\xa1kai u\xc5\xbedaromas bakas su rankena ir siauru kakleliu, skirtas skys\xc4\x8diams laikyti ir gabenti. Gaminamas i\xc5\xa1 plieno, plastiko, kai kuri\xc5\xb3 kit\xc5\xb3 med\xc5\xbeiag\xc5\xb3. Kanistro dydis toks (iki 20 l), kad \xc5\xbemogus gal\xc4\x97t\xc5\xb3 nesunkiai pane\xc5\xa1ti._NEWLINE_Kanistrai i\xc5\xa1rasti 1937 m. Vokietijoje (tada vadinti vok. Wehrmachtskanister). Tada jie buvo 20 l talpos, gaminti i\xc5\xa1 \xc5\xa1tampuoto lak\xc5\xa1tinio plieno, tur\xc4\x97jo 3 rankenas ne\xc5\xa1iojimui. Kanistro \xc5\xbeiotys buvo u\xc5\xbedaromos svirtiniu u\xc5\xbedoriu. Kanistrai buvo standartinio dyd\xc5\xbeio, auk\xc5\xa1to i\xc5\xa1 \xc5\xa1on\xc5\xb3 suploto sta\xc4\x8diakampio gretasienio pavidalo. Kanistrai buvo sukonstruoti ir kaupti ruo\xc5\xa1iantis b\xc5\xabsimam karui, tad prie\xc5\xa1 karui prasidedant sand\xc4\x97liuose buvo sukrautos t\xc5\xabkstan\xc4\x8diai kanistr\xc5\xb3.\n_START_SECTION_\nSudedamieji kanistrai\n_START_PARAGRAPH_\nSudedamasis kanistras (rus. \xd1\x81\xd0\xba\xd0\xbb\xd0\xb0\xd0\xb4\xd0\xbd\xd0\xb0\xd1\x8f \xd0\xba\xd0\xb0\xd0\xbd\xd0\xb8\xd1\x81\xd1\x82\xd1\x80\xd0\xb0, angl. pack-flat canister) \xe2\x80\x93 specifin\xc4\x97 plastikinio (paprastai polietileninio) kanistro r\xc5\xab\xc5\xa1is, kurios vientisas korpusas lankstus (dumpli\xc5\xb3 ar mai\xc5\xa1o) pavidalo. Vir\xc5\xa1utin\xc4\x97 dalis su siauru kakleliu, rankena ir u\xc5\xbedoriu yra kieti._NEWLINE_Skirtas daugiausia geriamajam vandeniui laikyti ar gabenti, nors yra toki\xc5\xb3 kanistr\xc5\xb3 ir degalams gabenti. .'